
Quaestiones litterariae 
civibus academicis 


in hune annum ad concertandum propositae. 


Ordinis Theologorum. 


Berengarii doctrina de coena sacra diligenter comparetur cum doctrina Calvini. 


Ordinis ICtorum. 


Exponatur doctrina negotiorum quae vocantur „Kommission und Spedition“ secundum 
legem iuris commercialis imperii Germanici. 


Ordinis Medicorum. 


De effectu physiologico Secalis cornuti. 


Ordinis Philosophorum. 


1. Duae quaestiones historicae ad eligendum proponuntur: 

a) Machiavellus cum antiquioribus rerum scriptoribus, imprimis Villanio, ita com- 
paretur, ut exponatur quanti momenti sint eorum historiae Florentinae iu dijudicandis 
rebus politicis ct historicis. 

b) Pugna d. VI. Septbr. MDCCCXIII prope vicum Dennewitz commissa enarretur ex 
relationibus Borussicis Gallicis Suecicis accurate inter se comparaátis. 

2. Item duae zoologicae: 

a) Observationes de transformatione imperfecta insectorum. 

b) Observationes de myriopodibus hujus provinciae. 

3. Es sind in den letzten Jahren von le Roux, Christiansen und Anderen Erscheinungen 
bekannt gemacht worden, die eine ganz anomale Dispersion der Farben beim Durchgange des 
Lichtes durch verschiedene Substanzen bekunden. Es wird verlangt, diese Erscheinungen um- 
fassend darzustellen, die Methoden ihrer Beobachtung zu discutiren und die theoretischen Gesichts- 
punkte festzustellen, die zu ihrer Erklärung führen könnten. 

Inter peregrinatores saeculi XVII non ultimum locum obtinent homines hujus provinciae: nam 
illa aetate, ut ait Crebsius academiae Albertinae professor in oratione de statu Borussiae 1614 
habita, patriis focis non contenta Prussiae juventus exteras nationes omnesque 
mundi angulos perlustravit (Act. Boruss. II 500) Inter viros doctos vel nobiles illius 
aetatis vix quisquam inventus esse dieitur qui non aliquantum temporis in peregrinatione con- 
sumserit. Germaniam Hollandiam Britanniam Galliam Italiam plurimi adiere, nonnulli Hispaniam 
Siciliam Graeciam, fuere etiam qui in Asiam Africamque penetrarent. Ex itinerum descriptionibus 
quas non pauci composuerunt, nullae quod sciam lucem viderunt nisi libri Ottonis Friderici 
comitis de Groeben, a. 1694 Marioinsulae publicati, quorum alter inscriptus est Orienta- 
lische Reisebeschreibung des Brandenburgischen Adligen Pilgers, alter 
Guineische Reisebeschreibung, nebst einem Anhange der Expedition in Morea 
(terum editus Gedani 1779). 

Aliorum libri manuscripti in bibliothecis adhue latent: Simonis Segersii qui commen- 
tarios de itineribus per novem annos (inde ab a. 1652) in Europa, Asia, Africa factis reliquit, in 
oppidana; Henrici Bartschii epistolae ad patrem datae de itineribus in plurimis Europae 
terris (1689 — 1692) factis, item in oppidana. De aliis vide Pisanskii litterarum Prussicarum 
histor. II 278 sq. 

In bibliotheca regia Regimontana asservatur codex mscr. Caspari Steinii, Percgrinator in- 
scriptus, qui descriptionem omnium terrarum continet, ex qua adhuc nihil publicatum est, nisi 
ea quae ad Borussiam Orientalem pertinent in Act. Boruss. Vol. I p. 195 — 246. Equidem hoc 
loco nonnulla alia eum lectoribus communicare volo, quod ct eis gratum fore spero, qui historiae 
litterarum provinciae nostrae, et eis qui historiae peregrinationum studiosi sunt. 

Quae de vita et itineribus Caspari Steinii traduntur in Act. Bor. l. l, hausta sunt ex 
Intimatione Funebri in exequiis ejus proposita a Rectore et Senatu academiae Regiomontanae 
(Regiom. Praelo Reusneriano MDCLII 4to. fol. IV), quae terminatur his verbis: Corpus vero dum 
hodie ex aedibus viduae amplissimi quondam dn. Johannis Stein, consularis Cniphoviani, fratris 
Germani, h. m. post. XII. efferetur, ut frequenter eidem cives nostri supremum honorem exsolvant, 
monemus, honoratissima familia officiose rogat. P. P. 1652. 5 Febr. Ea hoc loco repetenda sunt. 

Natus Regimonti 1592 ac primum in schola Neidenburgensi, deinde in gymnasio Thoru- 
nensi institutus, a. 1610 ad exteras nationes abivit, ac Sedini primum, hine Gryphiswaldiae, 
Francofurti ad Viadrum, studiis triennium insumpsit, quinquies mare Balthicum trajecit. A. 1612 
in bello Danico et Suecico bis, non sine discrimine, in Piratas incidit, regiones maris Dalthici, 
Viadri et Albis, Pomeraniam, Marchiam Brandenburgensem, Megapolitaniam, Wagriam, Stormar- 

siam, Ducatum Luneburgensem et Brunsvicensem, Archiepiscopatum Magdeburgensem et Saxoniam 
inferiorem inspexit. A. 1613 per Poloniam majorem, Vandaliam veterem, Lusatiam et Saxoniam 
superiorem se contulit Wittebergam, ubi quinquennali se totum studio Phi'osophico, Medico et 
Historico addixit; simulque tum temporis, oblata occasione, distinctis itineribus Osterlandiam, 
Franconiam, Sueviam, Bavariam, Austriam, Hungariam usque ad propugnacula Turcica circa 
Moraviam, Silesiam, Bohemiam, Vogtlandiam, Misniam, Thuringiam, Hassiam, Palatinatum, Mar- 
chionatum Badensem, Helvetiam, Alsatiam, tractum Rheni et totam fere Germaniam peragravit. 
Anno 1618 in Academia Jenensi, pro Licentia Doctoris gradum in arte Medica consequendi, de 
Melancholia disputavit. Sequenti tempore Noricum, Tirolim, Italiam, Venetias et Romam, nec 
non Liguriam, Pedemontium, Sabaudiam, Galliam, Angliam, Belgium vicinasque insulas perlustra- 
vit; ubique doctos viros convenit, populorum antiquitates, monumenta, consuetudines, mores, 
ritus, studia, jura, scita et similia annotavit, inque Itinerario consignavit, ut ad exemplum Ulyssis 
Homerici veram sibi colligeret prudentiam. Hane laboriosam cum absolvisset peregrinationem, 
a Belgis per Frisiam, Comitatum Oldenburgensem et Delmenhorstensem, Westphaliam, Bremen- 
sem et Verdensem Episcopatum et alia loca reversus, Lipsiae recollegit vires. Tandem cum 
annos quindecim in locis peregrinis vixisset, post varios casus, labores et pericula, per Marchiam, 
Pomeraniam et Cassubiam, fessus et lassus via sub initium a. 1621 ad patrios rediit lares. Ubi 
reliquum vitae tempus pleniori sacrarum literarum et historiarum variarum cognitioni, Medicinae 
item et praxi Medicae tribuit. Praeterea vero, dum lues pestifera et Bellona undique grassabatur, 
fallendi tempori tristis gratia, in aedibus propriis et nonnullis Prutenorum, Samogitarum et alio- 
rum praediis, Peregrinum, seu peregrinatorem terrestrem, pro felici peregrina- 
tione in hac vita, et beata ia coelestem patriam emigratione, miserias humanas ac 
vanitates mundi sub oculos ponentem, scripsit.* 

Hunc Peregrinatorem Simon Dachius in carmine in mortem C. Steinii (1652) composito 
se non sine magna voluptate pervolvisse testatur (Pisanski H. litt. Pruss. II 277, 1), et omnino 
homines eruditi illius aetatis librum studiose lectitasse videntur; in fol. tb voluminis primi hoc 
inscripsit Martinus Silvester Grabe tunc bibliothecarius (1676): Dieses Manuscriptum sel. Hn. 
Lic. Steinij hat sein Vetter, H. Reinholdus Stein, der Churfl. Bibliothec legiret, mit ange: 
hengter Bedingung, so Se Excell. der H. Cancellarius auch beliebet, dass Er oder wem Er von 
seinen Freunden ein Scheinchen ertheilen wuerde, solches durch zu lesen, doch zum laengst auff 
einen Monat, koente gelehnet bekommen. Qui autem librum ingentem uno mense revera per- 
legerunt, totos dies a mane ad noctem legere debuerunt; nam duo crassissima volumina sunt 
(627 et 719 foliorum) forma quadrata, artissime scripta, de quibus dixit Aemilius Steffenhagen in 
catalogo codicum mscr. bibl. Reg. Regimontanae sub nn. CCCXIV et sq. -~ 

In Ingressu Peregrinatoris more illius aetatis de causis et historia peregrinationum prolixe 
disputatur, unde indicem itinerum in terram Sanctam excerpam. Recensentur autem Itinera equitum 
et spectatorum S. Sepuleri Hierosolymitani haec: Godefridi Bullionei ducis Lotharingiae, Fratris 
Brocard, Johannis de Montevilla, Rudolphi Kirchher, Stephani de Gumpenberg, Johannis Tucher, 
Johannis Comitis Solmensis, Felicis Fabri, Alexandri Comitis Palatini, Bugislai Ducis Pomeraniae, 
Bartholomaei de Saligniaco, Danielis Ecklin, Johannis de Ehrenberg, Melchioris Seidlitz, Alberti 
Comitis de Loewenstein, Jacobi Wormbser, Johannis Helffrich, Ludovici Rauter, Leonhardi Rauch- 
wolff, Salomonis Schweigger, Christophori Radziwilii Principis, Michaelis Heberer, Johannis Schwal- 
lart, Johannis Wildt, Hieronymi Scheidt. 

Post hos recensentur Exploratores Indiarum, Inventores Novi Orbis, Investigatores Terrae 
Australis, Indagatores Terrae Borealis, Oratores Inspectores. Has enumerationes sequitur Pere- 
grinationis ex sacra scriptura approbatio, Peregrinationis et vitae terrestris ac coelestis collatio; 
tum peregrinationis usus exponitur. 

Hinc ad Tractationis Summam transitur (p. 144), cujus duae partes sunt: I. Quid pere- 
griuatio terrestris et coelestis sit et cur utraque suscipi debeat. II. Quae requisita ad utramque 
perficiendam necessaria sint. Omnium autem requisitorum et mediorum proponuntur partes prin- 
cipales quatuor: 1. ad iter praeparatio, 2. ipsum iter seu itineris institutio, 3. itineris continuatio, 
4. itineris conclusio; quae singulae partes deinde in multa capita ita dividuntur, ut ubique requi- 
sita itineris terrestris et coelestis componantur et comparentur. Exempli causa proponam Partis 
secundae requisitum nonum: 

In terrestri: 
Ad diversorium properatio. Diversoriorum 


In coelesti: 
Ad hospitium festinatio. Hospitium Chri- 


in itinere varietas, raritas, vilitas, mediocritas, 
celebritas. Tractationis diversitas in Germania, 
Delgio, Anglia, Gallia, Italia, Hispania, Turcia 
et Persia. Notae diversorii mali et boni. Ver- 
sutia iu diversorio malo circa viaticum, caupo- 
nem, latronem, negotia et dissidia cauponis et 
cauponae, sodalitium pravum, insidias, tracta- 
tionem pessimam. Obscrvantia in pandochio 
bono erga Pandocheum, Hospitam, Sodales, 
Ministros, Tractationis modum. 
Addo exordium hujus capitis. 


stianorum duplex seculare et spirituale. Indicia 
hospitii seculari circa thesaurum spiritualem, 
diabolum homicidam, bona mundana caduca, 
amicitiam impiorum fallacem, haeresin, tyran- 
nidem, computationem sanguisugarum iniquissi- 
mam. Reverentia in hospitio spirituali erga 
Oeconomum CHRISTVM, Matrem Ecclesiam, 
consortium hypocritarum et fidelium, praecones 
verbi divini, dona spiritus sancti. 


(Cod. vol. I p. 569.) 


NONVM REQVISITVM - 


Peregrinator terrestris lassus de via, fessus de cursu propter necessariam requiem et 
recreationem mature ad diversorium properare, caute in diversorio vivere et adagia (?) illa in 
mentem revocare debet. Nullum violentum diuturnum. 

Quod caret alterna requie, durabile non est. 
Haec reparat vires fessaque meinbra levat. 

Otia corpus alunt, animus quoque pascitur illis 
Immodicus contra carpit utrumque labor. 

Via enim sine diversoriis taediosa et laboriosa, et non semper secura esse solet. 

Peregrinus ergo tempestive ad diversorium properet, et in eligendo judicium adhibeat, ut 
quantum fieri potest, fidum, securum, honestum, corpori et moribus saluberrimum, ac optimum 
diversorium habere possit. In vili enim diversorio interdum plus quam in optimo expenditur et 
consumitur, et parcius tractatur. In der schlechten Herberg verzehrt man offt mehr, als in der 
besten und wird ums gelt schlecht tractiret dicunt Viatores. Et in lustris ac ganeis morum 
quidem semper, saepe etiam valetudinis, pecuniae, supellectilis et interdum famae ac ipsius vitae 
jactura fit. 

Si vero accidat, ut difficultate itineris sordida loca et spurca diversoria ipsi petenda sint, 
cum Democrito cogitet, locum illum non posse ipsi auferre virtutem et animi praestantiam, et 


Ad diversorit 
properatio. 


;versoriorum 


in 


inere varietas. 


Raritas. 


Vilitas, 


+ n 


cum Diogene qui aliquando objurgatus quod intraret loca suspecta ac parum honesta, respondeat: 
Et sol subit latrinas, nec tamen inquinatur. Attamen ratio, honestas et fama flagitat ut num- 
quam sine suspicione in ejusmodi locis et diversoriis diu degat. 

Ubique autem in diversoriis cireumspecte vivat, non omnibus quando iter iterum ingres- 
surus sit, indicet, sed discessum nunc simulet nunc dissimulet, nee facile omnibus credat nec 
arcana sua aperiat, quamtumvis in speciem amico, nec arridenti nec amplectenti nec etiam 
dejeranti, sed monita Scaligeri Chytraei et aliorum doctorum virorum probe observet: 

Clarissima sententia: confidere paucis. 
Sed clarior altera: confidere nulli. 
Fide, sed ante vide cui tuto fidere possis, 
Si cui vis tuto fidere, fide DEO. 
Cautus in hospitiis imprimis esse memento, 
Hie quoque sub blando melle venena latent. 
Hic genus Autolyci regnat, bonus exulat omnis, 
Tu serva loculos hic et ubique tuos. 
Nec nummos numerato aliis spectantibus; unum hoc 
Heu (sic) mihi quam multis exitiale fuit. 
Non cuivis homini qui sis, aperire necesse est, 
Quoque abeas, coeptae quae tibi causa viae. 

(p. 570.) In peregrinatione enim vitam agentibus hoc evenit, ut multa habeant hospitia, 
nullas amicitias, inquit Seneca. Et Horatius ait: 

Quo me cumque rapit tempestas, deferor hospes. 

In itinere autem reperiuntur pro regionum varietate diversoria varia Peregrinauti notanda. 
In incultis regionibus rara vel nulla, in excultis vilia mediocria et celebriora interdum peculia- 
ribus nominibus aut insignibus denotata. 

Rara vel nulla diversoria sunt in regionibus desertis campis latissimis arena tectis, Tar- 
taria deserta, Sylvis vastissimis et Desertis Asiae Syriae Araviae Africae Indiae et Americae, in 
quibus Peregrinantes cum Carowanis iter faciunt, camelis tentoriola pileata, tentoria, cibaria 
multorum dierum, aquam dulcem in utribus coriaceis, aliaque ad iter necessaria circumferunt, 
interdum praesertim apud Tartaros carnem equinam edunt et lac equinum bibunt, nocturno tem- 
pore sub tentoriolis pileatis aut tentoriis vel sub dio in terra nuda aliquandiu quiescunt et suorum 
ductorum vel Solis Poli Arctici et stellarum. ductum sequuntur, multasque molestias incommoda 
et damna a pediculis insectis et populis praedas quaerentibus patiuntur. 

In mari loco diversoriorum sunt naves et in iis victus marinus consuetus antea ad naviga- 
tionem paratur, in quibus saepe occurrit tibi et potus defectus, foetor, nausea marina, aegritudo, 
tempestas varia et aliquando naufragium et mortis periculum. 

Vilia diversoria sunt in Alpibus summis, mapalia et casulae opilionum et in iis tantum lac 
vaccinum aut serum lactis. In promontoriis et litoribus tuguriola piscatorum cum piscibus. In 
Samogitia et Lithuania, tuguria ruricolarum obscura, fumida et vapida cum statione pecorum et 
potu tenui, quem Alaus et Quas vocant. 

In Russia et Moscovia, tuguria agricolarum et hypocausta alba ac nigra fumo repleta quae 
a Russis Picarnen vocantur, Monasteria Moscowitica et casae rusticae cum allio et vino adusto, 
Cabaca vel Cabaken Cauponae Magni Ducis publicae, Gam (?) Postae Moscoviticae. 

B Asia, aedificia Turcica et Persica vasta et vacua contra injuriam aeris circa vias publicas 
constructa, Turcis et Persis Carawansarai et Turbie dicta. 

In Africa, arbores vel aedificia lignea alta, supra aperta contra Tigrides et Leopardos in 
desertis vastissimis erecta, a quibus scala lignea scansilis noctu removetur, ubi magna aquae 
dulcis penuria et ferarum multitudo est. - 

In India, casulae Indorum et in iis cibus, puls, potus ex frumento Maitz, Oryza, herbis et 
radicibus variis praeparatus; reticula ex gossipio confecta et propter insectorum morsum aut 
ictum arboribus vel palis duobus affixa, in qua Indi et hospites Indorum dormiunt. In majoribus 
Indiae civitatibus, aedes saray dictae, vacuae et non habitatae. 

In America et regno Peru, aedes amplae et spatiosae circa viam ab Ingis regibus Peru- 
vianorum veteribus exstructae, quas Peruviani Pambos appellant. 

Mediocria diversoria sunt in Germania inferiori, Saxonia, Misnia, "Thuringia, Vogtlandia, 
Hassia, Westphalia, Holsatia, Megapolitania, Pomerania, Marchia, Silesia, Moravia, Bohemia, 
Hungaria, Polonia, Livonia, Curlandia, Borussia, Tabernae, Popinae, Cellae, Domus collegiales, 
Cauponae, Horrea, Herbergen, Tabernen, Schencken, Garküchen, Lechel, Collegienkeller, Schenck- 
stuben, Gülháuser, Seglerhäuser, Kretschem, Krüge, Ställe, Scheunen dicta. 

(P. 571.) In primariis harum regionum urbibus diversoria et cauponae publicae, Aedes 
mercatorum quorundam privatae. 

In Dania, Tabernae Batavorum quorundam, Cauponae et Casae rusticorum inhospitalium 
cum cibatu semel in septimana cocto, Gammelmat. 

In Suetia, Aedes Nobilium pastorum et rusticorum hospitalium, ubi apud Pastorem 
Schaerckensem et Vernemunsem Michael Hebererus in legatione Suetica caseos duos magnitudine 
rotae curulis vidit, in quibus impressa erant haec verba: 

Non praesentetur nisi festa dies celebretur, 
Caseus est charus: sic dicet dives avarus. 

In Norwegia, Stabula die et nocte aperta cum piscibus asellis majoribus et minoribus, 
passeribus, halecibus. 

In Hispania, domus Ventae dictae in locis desertis, diversorium unicum in qualibet urbe, 
cum carne asinina aut vervecina, 

In regionibus orientalibus et urbibus Turciae ac Persiae xenodochia Imaret, Templa 
Moscheae sive Meschitae pro Peregrinantibus, a Magnatibus Turcicis fundata, cum decocto hordei, 
carne vervecina, potu Scherbet vel lacte aqua diluto, Domus mercatus Champ, Batzar, Hau, 
Aedes consulum Gallicorum Bayli, Veneti, Fontigo vel Fondiques vel Fonticken, in quibus Factores 
et Mercatores Europaei habitant, et Peregrinos recipiunt. In urbe Rama Palestinae Hospitale 
Peregrinorum. In urbe Hierosolyma, Monasterium Fratrum montis Sion. In pago Bethlehem, 
Monasterium Monachorum latinorum. In montanis Judae, Monasterium Calogerorum Monachorum 
graecorum. Iu monte Libano, Monasteria Maronitarum. Ad montem Sinai, Monasterium Calo- 
gerorum. 

In Indiis et praecipuis Indiarum urbibus, Aedes Factorum et mercatorum Europaeorum, 
Hollandorum, Anglorum, Lusitanorum, Hispanorum. 

Celebriora et lautiora diversoria communiter Wirthsheuser appellata sunt in majoribus 
superioris Germaniae civitatibus, inprimis in Suevia, Bavaria, Austria, Tyroli, Alsatia, Franconia, 
Palatinatu Rheni, Traetu Rhenano, Belgio, Anglia, Gallia, Burgundia, Lotharingia, Sabaudia, 


Mediocritas. 


Celebritas. 

Pedemontio, Italia, regno Neapolitano, Sicilia, Malta. Quae peculiaria nomina et insignia habent, 
quorum nonnulla nostro tempore praesertim in Bavaria, leges sumptuarias et modos pro certo et 
tolerabili pretio pauperes et divites tractandi a duce Bavariae praescriptos et publice affixos 
habuerunt, atque ita nominata fuerunt. Aula Monachorum Vratislaviae, Stella Dresdae, Tres 
Coronae Pragae, Angelus Olmutiae, Aquila nigra Comarae, Equuleus albus Laurini ‚et Posonii, 
Ursus et Elephas Viennae, Cygnus Lincii, Corona Tridenti, Campana Bolzani, Aquila aurea 
Ocniponti, Corvu- Ratisbonae, Baumsteller Ingolstadii, Corona Monaci, Cygnus Coburgii, Scopae 
Bambergae, Anser aureus et Bitterholz Noribergae, Uva Augustae Vindelicorum, Baumstarck 
Ulmae, Aquila Tubingae, Corona Gmuendae Suevicae, Ciconia et Satyrus Basileae, Rap Argen- 
torati, Flos Colmariae, Cygnus Rastadii cum vini mensura totius Germaniae maxima, Cantharus 
Spirae, Cervus Heidelbergae, Cervus Giessae, Equuleus albus Marpurgi, Cygnus Naumburgi, Sol 
Jenae, Magnus Christophorus Erfordiae, Cymbalum Gothae, Stella aurea Isenaci, Equuleus Franco- 
furti ad Moenum, Aquila Moguntiae, Gladius Bodobrigae, Satyrus Confluentiae, Gladius Coloniae 
Agrippinae ad Rhenum, Cyguus Hamburgi, Cygnus Bremae, Folia tria (p. 572) aurea Embdae, 
Benten Gróningae, Ciconia Leovardiae, Falco Franeckerae, Pavo Harlingae, Pileus Moriani Enck- 
husae, Mola rubra Hornae, Magnus Christopherus vel in der Smack Amstelrodami, Falco et 
Vellus aureum Harlemae, Cornu aureum et Unicornu Lugduni Batavorum, Galea aurca. Hagae 
comitis, Serpens Delphis, Zulas Roterodami et Dordraci, Taberna vinaria Gallice aux mille moyens, 
Germanice zun tausend Mitteln Antwerpiae, Rosa Lovanii, Tonna aurea Bruxellae, Equus albus 
Mechliniae, Vellus aureum Middelburgi, Rosa Flissingae, Angelus Gandavi, au sauvage Brugis 
Flandrorum, Claves Duenkerkae, à la poste Dubriae, Canterbergae Setinbornae, Urbs Flisinga 
depicta Gravesendae, Comes Palatinus, Tabernae ordinariae Gallorum, ltalorum Londini, Marchio- 
nes tres Rothomagi, Crux ferrea Lutetiae, tres Mauri Aureliae, tres Filii Biturigum, Cervus San- 
cerrae, Crux viridis Andegavi, Crux alba Bloesis, Campana caerulea Pictavii, au bon conseil 
Turonii, Crux Sancta Rupellae, quatuor Filii Santoni, tres Marchiones Montalbani, à le Escu 
Narbonae, Crux alba Besirii, au faulcon Arelati, à la cloche Aquis Sextiis, à l'ange Tarasconi, 
à la pome (sic) Nemausii, à le aigle de Or Ardusiae, Leo aureus Valentiae, scyphus aureus 
Viennae, Leo aureus in laterna et Corona aurea Lugduni Parisiorum, Flos liliorum Nivernii, Del- 
phinus magnus Molinii, S. Georgius Varennae, Leo aureus Charitae, S. Nicolaus Roanae, S. Se- 
bastianus Tararae, Corvus Vesontii, à le Escu de France Divioni, Cervus grandis Nancei, à Rome 
Meti, Pomum aureum Cameriaci, à la Poste Montmeliani, Ovis Rivoli, Rosa rubra Taurini, tres 
Imperatores Novariae, Corona Seravallae et Tortonae, Falco Ticini, tres Reges Mediolani, Aquila 
nigra Tarvisii, Leo albus et Aquila nigra Venetiis, Stella Patavii, Pileus Vicentiae, Equus albus 
Veronae, Pavo Mantuae, Campana Ferrarae, Angelus et Peregrinus Bononiae, Luna Florenzeolae, 
ubi stabularii peregre advenientibus extra oppidum occurrere, ferculaque sua recensere, sed Pere- 
grinos saepe decipere solent, Consul nationis Germaniae Genuae et Liburni, Aquila nigra Flo- 
rentiae, Stella et tres Virgines Pisae, Corona Lucae et Sienae, Leo Aquaependenti, Scala Monte- 
fiasci, ubi optimum vinum Muscatellinum propinatur, Leo Viterbi, Rosa Montrosae, Gladius et 
Ursus niger Romae, ubi indultu Pontificis in vigiliis et jejuniis liberum erat Germanis oleo non 
assuetis pisces et ova sorbilia ac frixa cum butyro recenti praeparata comedere *), Aquila 


*) In Vol. II Part, HII Requisit. III in descriptione urbis Romae haec dicit: Diversoria publica et inter ea 
duo Germanorum ad Ursum al Urso et ad Gladium alla spada non procul a ponte et castello S. Angeli in platea 

Neapoli, aliaque diversoria publica tum temporis clara, fortasse ut omnium rerum vicissitudo 
est, hodie obscura vel plane mutata, aut in aedes et habitationes et privatas conversa, aut eversa. 

Ubique autem eadem tractandi ratio non est, sed diversa, alicubi durior, alicubi vero 
civilior. 

In Germania iuferiori et quibusdam locis Germaniae inferioris tractatio simplex et dura 
saepe esse solet, ubi quidam hospites praesertim diu non visos more patrio et laeto animo verbis 
diris et execrandis welkam chim wo bestu so lang gewest, dat deck dusent sterten sick und so 
vel dusent haleu motten etc. excipiunt, cum illis ad mensam, vel fornacem aut focum usque in 
noctem potiones saepius repetunt, ad singulos haustus manus porrigunt, a recenti potu semper 
initium faciunt et prius rebibunt, inter compotationes confraternitatem contrahunt, cerevisia effusa, 
digitis intinetis, sale et pane apposito fidelitatem jurant, saepeque clamant: Mutter holt frisch 
bier, gebt volle mass und gut bier, wir geben euch gut gelt, et strenuo se ad potum invitant, 
nonnunquam certamine sanguine aut caede hoc dedecus expiantur, (p. 573) frequenter hospites 
potu a recenti, coctione calente, turbido et insipido, cibis crassis et duris, brassica acida lardo 
Spisso, pernis, petasonibus, farciminibus intestinis carnibus anseribus piscibus salitis, fumo aut 
vento induratis, pane atro, butyro rancido, caseo putrido, coepis allio crudo, vino adusto tractant, 
semel in septimana diebus Dominicis cibos quibus per hebdomadam vescuntur, coquunt, et lectum 
ex plumis suillis durum in terra, vel in stabulo super stramen, vel in horreo super gramen juxta 
peeorum strata, vitulorum, vaccarum, boum mugientium, equorum hinnitum, porcorum grunni- 
tum, canum latratum, pullorum, gallinarum et gallorum strepitum hospitibus parant. De quibus 
hi rythmi insulsi circumferuntur: ' 

Pisces (?), languores, schurff, febres atque dolores 
Strodach, Knapcasei sunt hic et alibi multi 

Et si videres nostras glaucas mulieres, 

Nobiseum fleres, si quid pietatis haberes. 

Neque venires ad nos, quia sumus in insula Pathmos 
Et caveas tibi, quia Gritzwurst est etiam ibi. 

Ejusmodi diversoria salse vocavit Justus Lipsius in Epistol. haras et pandocheos suillos, 
Scrofas, Porcios Pultiphagos et semihomines. Quem Johannes Domannus in Vindiciis pro West- 
phalia vocis libertate perstrinxit. - 

Erasmus Rotterodamus in Colloq. quorundam tractationem, descripsit salsis verbis sequen- 
tibus. [Sequitur descriptio diversoriorum Germanicorum ex Erasmi colloq. de Diversoriis verbo 
tenus deprompta, usque ad finem p. 574, quam hoc loco repetere nolo.] 

(p. 575.) Lutherus in colloq. fol. 432 inquit: wenn ich viel reisen solt, wolt ich nirgend 
lieber denn durch Schwaben und Beyerland ziehen, denn sie sind freundlich und gutwillig, her- 
bergen gern, gehen Fremden und Wandersleuten entgegen, und thun den Leuten guetlich, und 
gute ausrichtung umb ihr Gelt. Hessen und Meissen thun es ihnen etlicher masse nach, sie 
nehmen aber ihr Gelt wol drumb. Sachsen ist gar unfreundlich und unhoeflich, da man weder 
gute wort noch zu essen gibt. sagen: Leve gast, ick weit nicht wat ick ju te eten gewen sol, 


Tiberina, ubi mox adfuit Xenagogus vel Ductor noster, lohannes Hoch Lucernensis Helvetius, alias ut se 
ipsum postea scripsit et vocavit, Giovanni Alto Svizzero du Lucerna, Officiale della Guardia Svizzera Ponti- 
ficia dictus. 

dat wiff is nicht daheimen, ick kan ju nicht herbergen. Ihr sehet hie zu Wittenberg, wie un- 
freundlichen Volk es hat. Fragen weder nach Erbarkeit noch Hoeflichkeit, noch nach der Re- 
ligion, den kein Buerger laesst seinen Sohn studiren, da sie doch ein gross Exempel sehen und 
anzal der frembden studenten und Gaeste, Ach das Land tregts nicht. Idem Lutherus in Colloq. 
fol. 430 etiam dixit: Deus non uni cuncta dat, Gott gibt einem nicht alles. Je besser Land, je 
unartiger, ungeschickter groeber Volck. 

In Germania superiori ut plurimum tractatio lautior et jucundior est, ubi in multis urbibus 
hospites peregrini spectabiles a magistratu vel delegatis sono buccinae, vino honorario, piscibus 
aliisque esculentis et potulentis ac munusculis, interdum etiam spectaculis honorifice excipiuntur 
ad imitationem veterum Romanorum qui Legatis hospitibusque spectabilibus advenientibus et 
Templum Saturni ingredientibus per Quaestores munera certa Lautia dicta offerebant et hospites 
aegros publicis impensis curabant, mortuosque sepeliebant.. 

In quibusdam monasteriis viatoribus panis, vinum, jusculum et carnis coctae particula 
gratis offertur et in Moravia apud Anabaptistas qui Fratres vocabantur et bona communia habe- 
bant, Peregrinantes etiam gratis tractabantur et in multis civitatibus a Magistris opificiorum 
primariorum quae Gescheuckte Handwerk vocantur, hospitia gratuita opificibus peregre advenien- 
tibus conceduntur et ab opificum sodalibus compotatio et deductio usitata instituitur, quam vocant 
das Geschenck halten auf den Herbergen, und das Geleit geben vors Thor hinaus. 

In Belgio pane secalicio et triticeo, lacte, butyro, caseis, carnibus et piscibus sale con- 
ditis, fumoque induratis, halecibus, ostreis, conchis testaceis et cerevisiis penaria, cellas et mensas, 
suas largiter instructas habent, et ubi occasio se offert liberaliter simul et hilariter etiam genio 
indulgent, et hospites vino generoso, cibis delicatis, colloquiis suavissimis, servitiis necessariis 
vasis et utensilibus nitidissimis, cubiculo et lecto mundo, et igne camini cespitibns ustilibus Torff, 
lignisque admodum parvis interdum additis frequenter excitato tractare solent. 

In Anglia hospites partim Germanico partim Gallico more tractantur. Angli enim in 
excipiendis et tractandis hospitibus partim Germanicos partim Gallicos mores, quasi ex his gentibus 
misti, obtinent, laute et frugaliter vivunt, non manibus et digitis, sicut Belgae et Galli, sed 
cultellis cibos ex patinis capiunt, parcius panem largius vero carnem optime assum, saccharum 
et ex saccharo confecta comedunt et cerevisiam sapidam ac gratam, et vina generosa Rhenana 
Gallica et Hispanica, praesertim illud vinum quod Sect vocatur, plerumque ante coenam bolum 
panis et haustum cerevisiae ad appetitum excitandum sumunt, ferculis delicatis, ostreis, musica 
suavissima, choreis comoediis et aliis exercitiis ac delitiis praesertim Londini et in praediis Nobi- 
lium se et peregrinos oblectant, caminos lithanthracibus excitant et fovent, in lectis loco tegu- 
mentorum tapetia etiam rustici adhibent, ab una posta ad alteram pro certis solidis Anglicis 
paratos habent equos cursorios mirae celeritatis, qui levibus reguntur fraenis et ephipplis ultra 
spithamam vix medium digitum latis teguntur. (p. 576.) Ubicunque locorum sunt frequentissime 
herba Nicotiana quam idiomate Americano Tabacum nominant, hoc modo utuntur: Fistulae in 
huuc finem ex argilla factae orificio posteriori herbam probe exiccatam, ita ut in pulverem facile 
redigi possit, immittunt et igne candela admoto, accendunt, unde fumus ab anteriore parte ore 
attrahitur, qui per nares et os rursum exit et phlegma ex capite secum educit, ubi unum vel 
alterum haustum cerevisiae superbibunt et assidentes ad Tabaci usum etiam invitant, qui nunc 
non solum Anglis sed omnibus ferme populis frequentissimus est. 

In Gallia hospites humanissime recipiuntur, cubiculaque certa assignantur, in quibus res Gallia 
custodire, purgare, et quiescere licet, justo tempore ad prandium vel coenam invitantur, ad men- 
sam saepe adstat aliqua mulier ad jocos instructa, quae convivium exhilarat facetiis ac leporibus, 
et jubet hospites hilares esse et quod apponitur boni consulere. Mulieres enim Gallorum sunt 
elegantes lingua ac moribus adeo festivis, ut possint vel ipsum Catonem exhilarare, nec confabu- 
lantur ut cum hospitibus ignotis, sed veluti cum olim notis et familiaribus. In ipso prandio vel 
coena apparatus est lautus, tractatio pretio tolerabilis et interdum musica suavis et venter non 
fabulis saltem sed etiam bonis et delicatis cibis repletur. Peracto prandio vel coena lepidis 
fabulis vel choreis etiam alunt hospites ne quid obrepat taedii, ita ut hospites putent se domi 
esse non peregre. In cubiculis adsunt aliquot puellae ridentes, lusitantes, haustum vini ad sua- 
viorem somnum propinantes, quae ultro rogant si quid habeant vestium sordidarum, eas lavant 
ac lotas reddunt. Abeuntes ita complectuntur tantoque affectu dimittunt, ac si fratres essent 
omnes aut propinquae cognationis *) jentacula, juscula et oscula more patrio usitato honesto simul 
exhibent. Galli enim in convictu genium suum minime defraudant. Munditiei in sternendis mensis 
student. “Mensas in medio cubiculi collocant, ut cuivis liber accessus et abitus sit. Cibis utuntur 
opiparis et sapidis, vino sincero, interdum diluto, ne hepar accendat, ac ita prandent coenantque 
ut testantur, se ut vivant edere non ut edant vivere. Convictus in aliquot horas producti ipsis 
ingrati sunt. Ebrietatem et ad compotandum provocationes detestantur. Mane plerumque elixis 
vesperi assis vescuntur carnibus quod nec valetudini conservandae inidoneum: ab eduliis et ob- 
soniis crassis ac duris, quae aliis in delitiis sunt abhorrent, brassicam sive integram sive minu- 
tatam concisam acetoque maceratam, carnes fumo induratas, fructus ad solem aut ignem siccatos 
non apponunt, brassicam et rapam plerumque cum offis comedunt, Cardui, Asparagi, Artiscocci 
et hujus generis alii fructus frequenter apponuntur. Jentare mane antequam exeant, ipsis rece- 
ptissimum sed modice nec nisi jusculo aut vini poculo hausto.et panis bolo comesto, quod natu- 
ram roborat, animum exhilarat et cruditates stomachi consumit.  Caminis non fornacibus ad fri- 
gus pellendum utuntur: Res insuetae illis, qui fornacum vaporibus calefieri soliti, quod vapores 
isti caput gravent et corpus laxum reddant, ut auram frigidiorem exhorreat. Volatilia, capones, 
gallinae, pulli, cuniculi, perdices, turdi nusquam frequentiores sunt, quibus abundant. Tantum 
enim caponum, gallinarum, pullorum quotidie passim absumitur, ut si in aliis regionibus unico anno 
perinde fiat, metuendum sit, ne species intereat. Popinas habent volatilibus et ferculis exqui- 
sitissimis semper paratis instructissimas, in quibus ad victum necessaria pro tolerabili pretio 
eligi et emi possunt. In nonnullis tamen locis, pagis et oppidis Galliae tractatio satis tenuis 
dura et cara est; et vectores portitores ac hospites valde morosi rixosi et insolentes sunt, plus 
justa a peregrinis poscentes et peregrinos non sine multo litigio dimittentes. 

(p. 977.) In Italia hospites multis fructibus, piscibus, ovis pullis, gallinis domesticis et Italia, 
Indicis columbis, animalium visceribus et carnibus, raro cum butyro recenti sed saepe cum solo 
oleo interdum rancido coctis aut assis, et vinis variis tractantur, cibique oleo parati saepe magna 
cum nausea ab insuetis comeduntur, multae vigiliae, jejunia et dies festi non sine molestia cele- 
brantur, saepe ante mensam lenones, Chrysides, lascivientes et saltantes vel histriones gesti- 
culantes vel monachi mendicantes aspiciuntur, morsusque insectarum ictusque scorpionum lethales 
et insidiae timentur, et allegramento quod cum ultimo ferculo plerumque a coquis ad mensam 


*) Hucusque descriptio diversoriorum Gallicorum maximam partem ex illo Erasmi colloquio desumta est. 

accedentibus effertur, lectoque frequenter cimicibus pleno finitur. Nonnulli Italiae stabularii 
caliidi peregre advenientibus longe occurrunt obviam eosque benigne salutant, et hospitio suo 
ambitiose laudato miris blanditiis invitant et alacres usque ad amplam et bene pictam januam 
deducunt, postquam autem peregrini ingressi fuerunt et illi ad alios hospites captandos revo- 
larint, nihil reperitur culina frigidius, nihil stabulo inanius. Hi nonnumquam etiam Peregrinos 
moneta pravà, vel equis asinis et mulis suis pigris aut intractabilibus praesertim illis quos 
Cavallo de retorno vocant, valde decipere solent. 

In Hispania praesertim autem Castilia, est magna passim armentorum, pabulorum, herba- 
rum liguorum et aliarum rerum necessariarum inopia, ut Viatores saepe pro tecto coelum, pro 
cibo famem, pro potu sitim inveniant: aut si bona fortuna offendant diversorium, saepenumero 
in illo nec comedendi nec dormiendi habeant copiam et ita plerumque reperiant prandium coe- 
namve dubiam, dubii incerüque an jejunare cogantur. Et tamen umbra coenae lective tanti con- 
stat, quanti in Germania aut Gallia magnificum epulum. Quaelibet autem Hispanica civitas fere 
unum saltem habet diversorium, in quod dum divertunt, inveniunt arietis cornu parieti annexum, 
ad quod jumenta sua si quae habent alligant, deinde ipsis dicitur, si aliud quid petunt, ut ad 
forum vadant. Quod si rogent, ut vel famula vel famulus ipsis commodetur, se operam remune- 
raturos, mox audiunt: Ite vos ipsi, opus habemus famulitio nostro. Neque est quod advenam 
paleas aut foenum petant, istis caret Hispania. Hordeum emere poterunt et equo dare. Terram 
pro strato boni consulere, pro leeto vel culcitra mattam a vicino interdum emendicare pretto (?), 
et sibi coqui sibique famuli esse solent, vix oleum et acetum praeterea nihil, et in aliquibus locis 
vix carnem vervecinam aut asininam habere possunt, et coguntur a Magistratu schedulam pecu- 
liarem ut libere panem emere possint, prius impetrare, corbesque quos Alforias ac utres sive 
lagenas quas botta aut bottla vocant, cibo vino, aut potu Aloxa et' melle confecto repletas secum 
circum portare, et monetam saepe, mutare, multasque molestias injurias et damna a plebe et 
militibus praesidiariis illata devorare. 

' Sequitur narratio difficultatum in quas Fridericus IL Elector Palatinus ad Imp. Carolum V 
proficiscens propter egestatem diversoriorum Hispanicorum inciderit (ex Hub. Thomae Leod. Annal. 
lib. 6 de vita Friderici descripta), quam omitto. Deinde pergit (p. 518 inf): 

Tanta egestas et inhospitalitas est in Castilia. Unde illi Angli, qui olim Ducis Lancastri 
ductu suppetias tulerant Regi Portugalliae, in Castiliam redire nolebant, cum dicerent: in Castilia 
nil nisi rupes asperas quae in omphacio comedi nequeant, et praeterea montes praealtos, aerem 
durum, flumina turbida, plebem egenam, spurcam et pessime vestitam tantuin esse. Pauci etiam 
Peregrini diu ibi morari cupiunt, et a Th. Lausio in Consult. de Principat. inter provinc. Europ. 
in orat. cont. Hispan. praedicantur illi beati, qui (p. 579) miseram illam terram non viderunt et 
crediderunt, et causa haec additur, quia Peregrini nihil aliud ibi discunt, quam splendide esurire, 
ventri importune obstrepenti aurem obturare, famem speciose dissimulare, et a prandio mox 
prode (?) ambulantes mantili fauces mundando calamoque dentes carnis non visae pridem reliquiis 
exonerando saturitatem sobrie mentiri. 

Sed haec hactenus; nam narrationem de diversoriis in Turcia et Persia, quibus hoc 
caput terminatur, describere supersedeo. Alia fortasse alia occasione oblata ex eodem libro 
publici juris faciam. 


